Učinimo svemir ličnim!
Za vas, vas i vas, vas... i vas!
Lako je!
Samo se povežite na vaš lični nanosatelit preko svog mobilnog telefona.
Jednostavno. Ništa komplikovano.
Živeći u 21. veku, svi mi imamo mandat
da poguramo ograničenja tehnologije i naučnih dostignuća
kroz trenutne mogućnosti.
To znači da ograničenja rastu kako ih istražujemo
i cela ova nova mogućnost svemira za nas otvara nove dimenzije.
Zato imamo ideju da vas odmah povežemo sa svemirom.
Identifikovali smo ovih pet ključnih tačaka personalizacije,
jer verujemo
da su svemir i personalizacija zapravo ljudsko iskustvo.
Broj jedan:
imaćete trenutni pristup sopstvenom nanosatelitu.
Broj dva: posedovaćete taj nanosatelit,
što znači da on može da se kupi.
Broj tri: zamišljamo neviđenu pokrivenost velikih površina.
Broj četiri: aplikacije kojima ćete moći da pristupite
će biti povezane sa vašim ličnim životom i situacijom.
Možda najbitnija je peta tačka:
dobijaćete motivaciju, osećanja, uzbuđenje
jer ćete moći da vidite Zemlju iz svemira.
Verujemo da je mobilni telefon ključni alat za povezivanje sa svemirom,
tako da imamo model gde je mobilni telefon vaš direktan interfejs sa svemirom.
Ima li nekoga u publici ko nema mobilni telefon?
Okej, sjajno! Svi imate mobilne telefone!
Vi i ostalih 7,1 milijardu ljudi na planeti Zemlji
možete biti povezani sa svemirom.
U 2014, broj mobilnih telefona
bi trebalo da bude veći od broja svetske populacije
jer se dešava prava eksplozija mobilnih telefona
i to je zaista neverovatno.
Zato imamo plan da svemir načinimo ličnim za vas,
da instaliramo sazvežđe od 88 nanosatelita za slikanje Zemlje.
Zapravo, standardni sateliti za komunikaciju
su veličine školskog autobusa.
To je oko polovine ove prostorije,
tako da se zaista vidi razlika između toga i ovog nanosatelita.
Verujemo da su ovi nanosateliti nova tehnologija svemirskih sistema
koja je moguća zahvaljujući smanjenju mikrokomponenata
i komercijalnih komponenata koje su u prodaji,
tako da možemo da ih koristimo u ovom modelu razmere 1:1.
Svemir nam je veoma blizu.
Počinje već na 100km, tu je Karmanova linija,
to je granica između Zemljine atmosfere i svemira.
Ovo sazvežđe će funkcionisati na visini od 200 do 400km,
to je veoma nisko i zapravo veoma blizu Zemlji.
To će omogućiti nove primene, poput proširene stvarnosti,
ali će poboljšati i tradicionalne primene, poput praćenja šumskih požara.
Želim da vam dam prototip aplikacije,
tako na primer, sa podacima koje prikuplja satelit,
možemo da napravimo trodimenzionalnu mapu temperatura u Australiji
i možemo lokalno pronaći temperature, tako da kada one pređu 300°C,
tada šume kreću da bukte u plamenu, tako da izgleda ovako,
može se poslati trenutna uzbuna vatrogasnoj službi
i oni na svojim telefonima mogu da vide
da moraju da idu i odmah ugase požar.
Ali i vi možete na svojim telefonima da vidite:
vatra je ovde, došla je dovde: gde je moja porodica?
Pre samo tri dana, bila sam u Pertu u Australiji
i čula sam da se u Holandiji dešava "Stormagedon",
ogromna oluja,
i bilo bi super da sam mogla da proverim telefon:
da li je moj auto bezbedan ili je na njega palo neko drvo?
Ovo bi takođe mogla da bude primena.
Ali mislim da je najveća moguća primena upravo proširena realnost.
Tako biste mogli sebe virtualno zamisliti na najuzbudljivijim mestima.
Mogli biste otići na safari ili planinarenje,
tako da biste mogli da zamislite da se virtualno penjete na najveće planine
poput Mont Everesta.
Ovo je Patrik Holingvort, upoznala sam ga pre samo četiri dana u Australiji
i on se zapravo popeo na Mont Everest.
Bilo bi veoma vredno popeti se virtualno pre pravog penjanja,
da bismo se pripremili za pravu ekspediciju,
tako da zaista možemo da optimizujemo svoje izbore
i nismo odmah na granici između života i smrti,
jer je planinski pritisak samo jednu trećinu onog na Zemlji.
Zato će ovo sazvežđe od 88 nanosatelita
promeniti vaš pogled na Zemlju.
Daće vam izvršnu moć da budete prisutni bilo gde, bilo kada.
Ovu viziju smo potvrdili sa astronautom,
ovo je Liroj Čao i proveo je 229 dana u svemiru.
Upoznala sam ga pre tri nedelje na Međunarodnom astronautičkom kongresu,
u Pekingu u Kini
i napisao je ličnu poruku, samo za ovu publiku,
potvrđujući ovu viziju
i voleo bi da i vi iskusite isto što je i on u svemiru.
"Iskustvo leta u svemir je događaj koji menja život.
Pogled na Zemlju iz niske orbite
ostavlja najveći utisak.
Tokom jedne svemirske šetnje, gledao sam pravo nadole
i nisam video letelicu.
Osećao sam se kao satelit koji nadleće Zemlju.
Dok sam posmatrao kako proleću kontineti i okeani,
zapanjili su me lepota i mir.
Kada bi sve svetske vođe mogle da iskuse ovo,
možda bi na Zemlji bilo manje konflikta."
Ovo je moj poziv danas, za ovu publiku, da se pridruži u trci za svemir!
Hvala vam.
(Aplauz)